Alto de El Angliru

Alto de El Angliru (også kalt La Gamonal) er en bratt fjellvei i Asturias, nær La Vega-Riosa, i Nord-Spania. Det er en av de mest krevende stigningene i profesjonell landeveissykling, og har blitt brukt i Vuelta a España. 

Detaljer om stigningen
Toppen av stigningen er 1 570 moh. Den totale høydeforskjellen er på 1 248 meter. Stigningen er på 12,55 kilometer, med en gjennomsnittsstigning på 9,9%. 

De første fem kilometerne har en stigning på 7,6%. Den sjette kilometeren gir rom for hvile, den har bare 2,1%, og en kort utforbakke. Den siste halvdelen av stigningen er langt verre. Fra 6-kilometers-merket til toppen er stigningen 13,1%. Den bratteste delen, som har en 23,6% stigning, er kjent som Cueña les Cabres og er omtrent 3 kilometer fra toppen. Senere kommer det ytterligere to partier med  18-21%.

Vuelta a España
+Vinnere av etapper til AngliruÅr  Rytter 1999   José Maria Jiménez 2000   Gilberto Simoni 2002   Roberto Heras 2008   Alberto Contador 2011   Juan José Cobo 2013   Kenny Elissonde 2017   Alberto Contador
Arrangørene av Vuelta a España søkte lenge etter et fjell som kunne konkurrere med L'Alpe d'Huez og Mont Ventoux i Tour de France. El Angliru var først med i Vueltaen i 1999. Siden har den bare vært med fem ganger, i 1999, 2000, 2002, 2008 og 2011, men den er likevel en av de mest fryktede stigningene i profesjonell sykling. Fernando Escartin sa før Vueltaen i 1999: «Hvis du sitter på setet, går forhjulet i lufta, hvis du står, sklir bakhjulet.»

Angliru-kontroversen
På den 15. etappen under Vuelta a España 2002 klatret rytterne Alto de El Angliru i kraftig regn. Dette førte til at noen av følgebilene ikke var i stand til å kjøre de bratteste delene av stigningen. Noen av rytterne ble hindret av bilene, mens andre måtte kjøre opp fjellet med punkterte dekk fordi de fikk ikke hjelp av mekanikerne. David Millar protesterte mot forholdene ved å legge startnummeret sitt på bakken en halvmeter fra målstreken, og var dermed ute av rittet.

Referanser

Eksterne lenker
 Informasjon og profil  på Climbbybike.com 
 Profil
 Agony in Asturias: Alto del Angliru - omtale på cyclingnews.com

Kategori:Vuelta a España
Kategori:Fjell i Spania
Kategori:Asturias